b'\n_START_ARTICLE_\n9P\n_START_PARAGRAPH_\nPlan 9 Filesystem Protocol, 9P eller Styx er en nettverksprotokoll som er utviklet for det distribuerte operativsystemet Plan 9 fra Bell Laboratories som et middel til \xc3\xa5 binde sammen komponentene i Plan 9. Filer er n\xc3\xb8kkelobjekter i Plan 9 og representerer vinduer, nettverksforbindelser, prosesser og nesten alt annet som er tilgjengelig i operativsystemet._NEWLINE_9P ble revidert for 4. utgave av Plan 9 under navnet 9P2000, som inneholdt ulike fundamentale forbedringer. Den siste versjon av operativsystemet Inferno bruker ogs\xc3\xa5 9P2000. Protokollen til Inferno ble opprinnelig kalt Styx, men har teknisk sett alltid v\xc3\xa6rt en variant av 9P._NEWLINE_En tjenerimplementasjon for Unix, kalt u9fs, er inkludert i distribusjonen av Plan 9. En 9P OS X klientutvidelse av kjernen blir kalt Mac9P. En klientdriver for Linux er en del av v9fs-prosjektet. 9P og dets derivater har ogs\xc3\xa5 funnet anvendelse i innebygde systemer, slik som Styx p\xc3\xa5 et Brick-prosjekt.'